als_Latn dik_Latn sag_Latn
1.Kuptoni formën e trupit tuaj
Njohja e mirë e formave tuaja trupore do t’ju ndihmojë të gjeni siluetat e veshjeve që ju shkojnë më shumë.
2.Zgjidhnji një veshje, aksesor ose print që ju e dashuroni dhe bëjeni pjesë të pandarë të stilit tuaj
3.Investoni në gjëra që e dini që do t’i rivishni në të ardhmen
Një stil personal i suksesshëm përkthehet në një stil që do ta dashuroni dhe do ta mbani për vite e vite me radhë. Ndaj sigurohuni që blerjet që bëni të jenë jetgjata.
4.Krijoni tabelën tuaj të look-ut
Një hile e mirë për të njohur mirë stilin personal, është të krijoni një tabelë (reale ose virtuale) me pamje nga fashionista, blogere apo kushdo tjetër që ju pëlqen dhe që ju do të donit t’i ngjanit. Pinterest është vendi ideal.
5.Etiketoni gjërat që nuk do të donit kurrë t’i vishnit
Kur pastroni garderobën, është e rëndësishme të njiheni me gjërat që nuk ju bëjnë të ndiheni mirë kur i vishni. Në këtë mënyrë nuk do të tundoheni kurrë më që t’i blini.
6.Gjeni ngjyrat që ju shkojnë më shumë
Ashtu si me format trupore, mendoni edhe për ngjyrat që ju shkojnë. Testoni disa ngjyra dhe piketoni ato që ju nxjerrin në pah tiparet, duke u bazuar edhe tek ngjyra juaj e lëkurës.
7.Përzgjidhni ikonat tuaja të stilit
Fashionista të huaja ose edhe njerëz pranë jush që dinë të vishen me shije do t’ju orientojnë edhe më mirë drejt pamjes që ju vërtet doni të arrini.
8.Pastroni garderobën
Një nga gjërat e domosdoshme në krijimin e një stili identifikues është një garderobë e organizuar më së miri. Sipas ekspertëve, një garderobë kapsulë nuk duhet të ketë më shumë se 50 produkte.
9.Mos e eleminoni mundësinë e një uniforme
Fjala “uniformë” mund të tingëllojë tmerrësisht e mërzitshme, por shumë ikona stili e kanë një të tillë. Anna Wintour për shembull ka kostumet e thurura ndërsa Phoebe Philo (stilitja e Celine) shihet thuajse gjithnjë me një golf kashmiri, pantallona që ekspozojnë kyçet dhe atlete të bardha.
Burimi: WhoWhatWear
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fra_Latn als_Latn als_Latn als_Latn als_Latn